九龍巴士78K線

九龍巴士78K線係香港北區一條來往上水同沙頭角嘅巴士線。全程16.5公里，行車時間48分鐘。

由於呢條線長年同73K、79K行經香港邊境禁區，所以呢三條線畀巴士迷統稱為「禁區三寶」。2016年1月4號邊境禁區範圍縮減之後，78K成為唯一一條駛入北區邊境禁區嘅全日專營巴士線。

佢有特別班次九龍巴士78線，逢星期一至五朝早上繁忙時間喺沙頭角開一班車，行龍山隧道，經華明邨直達粉嶺站。

前史
1912年4月1號至1928年3月31號，九廣鐵路嘅沙頭角單軌鐵路提供沙頭角對外嘅交通服務。

1926年4月1號：南興汽車開辦來往粉嶺同沙頭角嘅巴士線。
1930年代初：粉嶺至沙頭角巴士線改由中巴搞，冧巴係18號。
1933年6月11號：地區專利生效，中巴18號線由九巴接辦。
1942年10月至1943年8月：日軍佔領香港，香港自動車運送會營辦6號。
1946年4月21號：九巴開辦4號巴士線，來往元朗及沙頭角。
1947年10月：九巴4號線分拆為18號線及20號線。
1955年11月1號：九巴17、18號線都改為來往元朗及沙頭角。
1961年4月6號：18號線改為來往元朗及鹿頸。
1961年4月20號：18號線改返做來往元朗及沙頭角，鹿頸服務改由新線九巴18A線提供。

史
1963年5月12號：九龍巴士開辦20線，來往上水至沙頭角，取代17、18號線縮短為來往元朗及上水之後嘅服務。
1967年6月25號：20線因六七暴動停駛。
1967年7月20號：20線恢復服務，但係因為中國人民解放軍多次突擊侵略沙頭角，為安全計，巴士總站改至軍地，年底恢復至鹿頸，直至第二年先至恢復至沙頭角。
1973年7月16號：新界巴士線重組，20線改冧巴為78線。
1975年2月15號：78線縮短為來往聯和墟至沙頭角。
1977年3月1號，78線改返做來往上水至沙頭角。
1983年8月14號：配合九廣鐵路全線電氣化，78線改冧巴為78K。
1997年4月28號：改經彩園邨、太平邨同埋榮輝中心。
1997年7月13號：全線改為空調服務。
2012年2月15號：配合香港政府縮減香港邊境禁區範圍，位於沙頭角石涌凹嘅警察檢查站搬咗去沙頭角村口，除咗沙頭角巴士總站之外，介乎塘肚至担水坑一段嘅沙頭角公路唔再屬於邊境禁區，沿線巴士站開放畀任何人上落，而唔使申請邊境禁區通行證。
2012年8月13號：實施《2012-13年度北區巴士路線發展計劃》嘅建議，來回程改經太平，唔再經彩園路同埋石湖墟，以方便來往聯和墟至北區醫院嘅乘客
2013年8月17號：配合北區「區域性巴士路線重組」第一階段實施，星期一至五其中4班由沙頭角開出嘅班次改為去華明嘅特別班次，唔經聯和墟巴士總站、和睦路及粉嶺樓路，並調整班次。同時，增設同373及373A線嘅八達通轉乘優惠。
2014年8月2號：改為只喺每日日間非繁忙時間經太平巴士總站，往沙頭角方向喺每日09:00-17:00繞經；而往上水方向喺每日07:08及09:00-17:00繞經。
2021年10月18號：經太平總站嘅班次嘅總站由上水改為太平，經上水巴士總站。原本07:38開去華明嘅特別班次提早去07:35開。原本07:23開去華明嘅特別班次改經香園圍公路同龍山隧道去粉嶺站，唔經聯和墟同祥華一帶，同時獲獨立編號78，並且提早去07:20開。

收費
全程收費：$8.0
分段收費：
孔嶺至上水：$6.2
聯和墟至沙頭角：$6.2
孔嶺至沙頭角：$4.6
聯和墟巴士總站至上水：$4.6
華明至粉嶺站：$4.6

八達通轉乘優惠
由本線喺上車之後兩個半鐘頭內，轉261、261P、270A、270P、270B、276、276P、276A、276B、277X、278X、278P、279X、373、978系、T270或者T277線，又或者由呢啲線轉乘本線，用八達通畀錢，第二程車費可以減港幣4.2緡。如果第二次程車費低過4.2緡，就免費轉車。

服務時間
每日05:40至23:30，約莫8至30分鐘一班

沙頭角去華明特別班次：星期一至五06:54、07:04、07:12、07:35

78線：星期一至五07:20

行車路線
78K
去沙頭角：太平巴士總站、保平路、保健路、百和路、掃管埔路、雞嶺迴旋處、掃管埔路、新運路、龍運街、新運路、粉嶺車站路、沙頭角公路—龍躍頭段、粉嶺樓路、和睦路、聯安街、沙頭角公路及順隆街。
去上水：順隆街、沙頭角公路、聯安街、聯和墟巴士總站、和泰街、和睦路、粉嶺樓路、沙頭角公路—龍躍頭段、新運路、粉嶺車站路、新運路、龍運街、新運路、掃管埔路、百和路、保健路、保平路、太平巴士總站。

78K特別班次
順隆街、沙頭角公路、新運路、粉嶺車站路、新運路後馬會道、百和路、華明路、雷鳴路。

78
順隆街、沙頭角公路－石涌凹段、沙頭角公路－禾坑段、支路、香園圍公路、龍山隧道、香園圍公路、粉嶺公路、支路、百和路、華明路、迴旋處、雷鳴路、偉明街、百和路。

車站一覽

78K

有*嘅巴士站淨係往返太平嘅班次停
沙頭角巴士總站屬於香港邊境禁區，只准拎住禁區紙嘅人入，唔係會被檢控
乘客唔可以坐呢條巴士線去到沙頭角口岸過境

78K特別班次

78

攷

078K
北區 (香港)